রেড রোডে শক্তি প্রদর্শন! ‘অপারেশন সিঁদুর’-এর অস্ত্র দেখল কলকাতা

কলকাতা: ৭৭তম প্রজাতন্ত্র দিবসে (77th Republic Day) আজ দিল্লির কর্তব্যপথ থেকে কলকাতার রেড রোড—সর্বত্রই ছিল বিশেষ উদযাপনের আয়োজন। এদিন সকালে কলকাতার রেড রোডে (Red Road Parade) জাতীয় পতাকা উত্তোলনের মধ্য দিয়ে শুরু হয় বর্ণাঢ্য অনুষ্ঠান। অনুষ্ঠানে উপস্থিত ছিলেন রাজ্যপাল সিভি আনন্দ বোস, মুখ্যমন্ত্রী মমতা বন্দ্যোপাধ্যায় (Mamata Banerjee) এবং বিধানসভার স্পিকার বিমান বন্দ্যোপাধ্যায়। প্রজাতন্ত্র দিবস উপলক্ষে রাজ্য সরকারের বিভিন্ন দফতরের ট্যাবলো প্রদর্শন, কুচকাওয়াজ এবং সংক্ষিপ্ত সাংস্কৃতিক অনুষ্ঠান পরিবেশিত হয়।

এ বছরের কুচকাওয়াজে বিশেষ আকর্ষণ ছিল সামরিক বাহিনীর শক্তির প্রদর্শন। রেড রোডে সেনার কুচকাওয়াজে অংশ নেয় ভৈরব ব্যাটেলিয়ন (Bhairav Battalion)। পাশাপাশি ‘অপারেশন সিঁদুর’-এর (Operation Sindoor) সাফল্যকে তুলে ধরতে প্রদর্শিত হয় একাধিক অস্ত্র। এর মধ্যে উল্লেখযোগ্য ছিল রকেট লঞ্চার সিস্টেম, যা শত্রুপক্ষ পাকিস্তানের একাধিক ড্রোন ধ্বংস করতে গুরুত্বপূর্ণ ভূমিকা নিয়েছিল। পাশাপাশি এটি শত্রুপক্ষের একাধিক ড্রোন হামলাকেও ব্যর্থ করে দেয়।

আরও পড়ুন: বাংলা থেকে পদ্মশ্রী পাবেন মোট ১১ জন, দেখে নিন তালিকা

কলকাতার রেড রোডে ভৈরব ব্যাটেলিয়ন ও আধুনিক অস্ত্র ব্যবস্থার প্রদর্শনের মাধ্যমে সেনাবাহিনী দেশরক্ষার বার্তা দেয়। উপস্থিত অতিথিদের সামনে এই কুচকাওয়াজ প্রজাতন্ত্র দিবসের গৌরবময় ঐতিহ্য ও ভারতের সামরিক সক্ষমতাকে নতুন করে তুলে ধরে।

দেখুন আরও খবর: